ΓΡΑΠΤΗ ΕΡΩΤΗΣΗ E-2371/98

υποβολή: Francesco Baldarelli (PSE) προς την Επιτροπή

(27 Ιουλίου 1998)

Θέμα: Αναδιάρθρωση της οδικής μεταφοράς εμπορευμάτων

Έχοντας υπόψη ότι η ιταλική κυβέρνηση έχει δημοσιεύσει εγκαίρως ένα νόμο σχετικά με την αναδιάρθρωση της οδικής μεταφοράς εμπορευμάτων (Νόμος της 23ης Δεκεμβρίου 1997 αριθ.454) ο εν λόγω νόμος δεν είναι δυνατόν να εφαρμοσθεί στην πράξη, παρά μόνον μετά την έκδοση των κατάλληλων κανονιστικών ρυθμίσεων; επί των εν λόγω ρυθμίσεων η ιταλική κυβέρνηση ζήτησε τη γνώμη της Επιτροπής; η προδικαστική διαδικασία δεν άρχισε παρά πρόσφατα με επίσημη επιστολή της Επιτροπής; οι παρατηρήσεις της Επιτροπής μπορούν σε μεγάλο βαθμό να ικανοποιηθούν με τροποποιθήσεις των κανονιστικών κειμένων;

Εκτιμώντας ότι πρόκειται για μιά μεγάλη προσπάθεια που αφορά όλους τους δημόσιους και ιδιωτικούς φορείς αλλά και τα θεσμικά όργανα, που διάκεινται ευμενώς προς μία αναδιάρθρωση του τομέα ο οποίος παρουσιάζει σοβαρές αδυναμίες, αποδιοργάνωση και ανικανότητα να αντιμετωπίσει τις προκλήσεις της ελευθέρωσης και του ανοίγματος των αγορών (κρίση ανάπτυξης και ύφεσης); ότι μιά παρόμοια μορφή βαθειάς αναδιάρθρωσης δεν μπορεί παρά να αποβεί προς όφελος του ευρωπαϊκού τομέα στο σύνολό του, αποφεύγοντας επικίνδυνες μορφές καταστροφικού ανταγωνισμού και παρεμποδίζοντας τις μετακινήσεις των μεταφορέων προς άλλες χώρες μετά την οριστική ελευθέρωση των ενδομεταφορών, ότι παρόμοιες πρωτοβουλίες εγγράφονται σ' έναν ευρύτερο πολιτικό σχεδιασμό ο οποίος δεν μπορεί να αγνοεί τις αντικειμενικές δυσχέρειες του τομέα, και για τον πρόσθετο λόγο ότι αυτός υπόκειται σε ιδιαίτερες δυσκολίες, έχοντας την υποχρέωση να αντιμετωπίσει το πρόβλημα της διαίρεσης της Ευρώπης από μία οροσειρά αλλά και καθώς είναι υποχρεωμένος να προσαρμοσθεί στις πολιτικές των κρατών όσον αφορά τη διέλευσή τους, μεταξύ των οποίων και η Ελβετία η οποία υποχρεώνει να ακολουθούνται μεγάλα δρομολόγια παράκαμψης; ότι γινόμαστε μάρτυρες μιάς σταδιακής επιδείνωσης της κατάστασης με ολοένα και εντονότερην την ανάγκη ανάληψεως τραυματικών πρωτοβουλιών; ότι το ζητούμενο είναι να τεθεί τέρμα σε μιά σοβαρή αναταραχή;

Ερωτάται η Επιτροπή

1. Εάν δεν εξετάζει τη σκοπιμότητα μιάς επείγουσας και θετικής παρέμβασης, συντομεύοντας τις προθεσμίες και τις διαδικασίες και εντοπίζοντας τις διατάξεις του ιταλικού νόμου που μπορούν να εφαρμοσθούν άμεσα με τα εκτελεστικά διατάγματα που έχει συντάξει η ιταλική κυβέρνηση, αποδεχόμενη τις προτάσεις τροποποίησης της ίδιας της Επιτροπής;

2. Εάν δεν εξετάζει η Επιτροπή τη δυνατότητα επιτάχυνσης και άλλων παρεμβάσεων του νόμου που έχουν ανάγκη από βαθύτερη τροποποίηση και οι οποίες πρέπει να εξετασθούν, όχι καθεαυτές, αλλά ως τμήματα μιάς ριζικότερης παρέμβασης στην πολιτική μεταφορών όπως έχει αποδειχθεί απο την ιταλική κυβέρνηση.

Απάντηση του Κ. Kinnock εξ ονόματος της Επιτροπής

(1 η Οκτωβρίου 1998)

Στις 30 Ιανουαρίου 1998, οι ιταλικές αρχές διαβίβασαν στην Επιτροπή το κείμενο του νόμου αριθ. 454/97, σχετικά με την αναδιάρθρωση και αναδιοργάνωση του κλάδου οδικών μεταφορών.

Επειδή η Επιτροπή είχε αμφιβολίες σχετικά με τη συμβατότητα προς την κοινή αγορά των μέτρων που προβλέπονταν στον προαναφερόμενο νόμο, αποφασίστηκε, μετά από προκαταρκτική έρευνα της περίπτωσης, να κινήσει επίσημη διαδικασία διερεύνησης δυνάμει του άρθρου 93 (2) της Συνθήκης ΕΚ (απόφαση της Επιτροπής αριθ. C/21/98)(1). Στόχος της διαδικασίας αυτής είναι να δώσει τη δυνατότητα στην ιταλική κυβέρνηση και στα ενδιαφερόμενα μέρη να παρουσιάσουν τις παρατηρήσεις τους επί του θέματος.

Οι επίσημες διαδικασίες θα περατωθούν σε εύθετο χρόνο με μια τελική απόφαση, μετά από την αξιολόγηση του νόμου αριθ. 454, των σχετικών υπουργικών εκτελεστικών διαταγμάτων και των παρατηρήσεων που ελήφθησαν. Η Επιτροπή δεν είναι δυνατό να δηλώσει με νομική βεβαιότητα ποιες διατάξεις του νόμου γίνονται δεκτές, πριν ληφθεί η τελική απόφαση. Ωστόσο, η απόφαση που προαναφέρεται δίδει σαφή ένδειξη περί των συγκεκριμένων προβληματισμών της Επιτροπής.

(1) ΕΕ C 211 της 7.7.1998.